จิมมี่-เอกตะวัน บินล่วงหน้าสู่ฟิลิปปินส์ เตรียมกระชากแชมป์ IBF
ดร.จิมมี่ เอกรัฐ ไชยโชติช่วง พร้อม เจ้าโต้ เอกตะวัน BTU เรือไวกิ้ง วางโปรแกรมเดินทางล่วงหน้า 5 วัน โดยจะออกจากเมืองไทยวันที่ 25 เม.ย. เพื่อชิงแชมป์โลกที่ว่างรุ่นฟลายเวท IBF กับ ไอ้งูเหลือม ดอนนี เนียเตส นักชกเจ้าถิ่น ขณะที่แม่ของ เอกตะวัน ขอติดขบวนบินไปร่วมเชียร์ลูกชายถึงขอบเวที ที่เมืองเซบู ประเทศฟิลิปปินส์ ส่วน พล.ต.ท.ดร.กรีรินทร์ อินทร์แก้ว และผู้สนับสนุน เตรียมบินไปสมทบในวันชกเสาร์ 29 เม.ย. ไทยรัฐทีวีช่อง 32 ถ่ายทอดสดเริ่มเวลา 19.20 น.,ความคืบหน้าศึกชิงแชมป์โลกที่ว่างรุ่นฟลายเวทสหพันธ์มวยนานาชาติ (IBF) ระหว่าง เจ้าโต้ เอกตะวัน BTU เรือไวกิ้ง กับ ดอนนี เนียเตส นักชกเจ้าถิ่น ในวันเสาร์ 29 เม.ย.นี้ ที่สังเวียนวอเตอร์ฟรอนต์ เมืองเซบู ฟิลิปปินส์ ไทยรัฐทีวีช่อง 32 ถ่ายทอดสดเวลา 19.20-21.00 น.,ล่าสุด ดร.จิมมี่ เอกรัฐ ไชยโชติช่วง โปรโมเตอร์เกียรติกรีรินทร์ เผยว่า ตนและคณะรวม 4 คน ประกอบด้วย เอกตะวัน, คุณแม่ของเอกตะวัน, มร.ไรอัน แมนตัน และฟ้าใส ศักดิ์กรีรินทร์ เทรนเนอร์ จะเดินทางไปล่วงหน้า 5 วัน บินออกจากเมืองไทย ไปฟิลิปปินส์ ช่วงบ่ายโมง วันอังคาร 25 เม.ย.นี้โดยสายการบินฟิลิปปินส์แอร์ไลน์ ไปลงที่มะนิลาแล้วต่อเครื่องบินไปยังเมืองเซบู ถึงเวลาสามทุ่ม รวมใช้เวลาราว 7 ชั่วโมง นอกจากนี้ พล.ต.ท.ดร.กรีรินทร์ อินทร์แก้ว ที่ปรึกษาเกียรติกรีรินทร์ โปรโมชั่น ผู้ก่อตั้งโครงการ หนึ่งสมอง สองกำปั้น พกความมุ่งมั่น สร้างฝันให้เป็นจริง และคุณเทอดศักดิ์ โรจนเพียรสถิต รองประธานบริษัทปุ๋ยไข่มุกตราเรือไวกิ้ง จะบินตามไปเชียร์ในวันชกเสาร์ 29 เม.ย.อีกด้วย,โปรโมเตอร์เกียรติกรีรินทร์ระบุว่า ตนได้ติดตามข่าวของเนียเตสมาตลอดและทราบว่า ชาวฟิลิปปินส์ต่างหวังให้เนียเตสเอาชนะและครองแชมป์โลกรุ่นที่ 3 เป็นนักชกที่สร้างสถิติอยู่ในตำแหน่งแชมป์โลกได้อย่างยาวนานมามากที่สุดของประเทศ ดังนั้นการเดินทางไปครั้งนี้เชื่อว่า เอกตะวันต้องเจอกับกระแสชาตินิยมมากกว่าครั้งที่ ฟ้าลั่นจูเนียร์ บินไปชิงแชมป์โลกกับมิลาน เมลินโด เมื่อปีที่แล้วอย่างแน่นอน ซึ่งเรื่องนี้ทีมงานรู้ดีและมีวิธีให้เอกตะวันสู้กับแรงกดดันเอาไว้แล้ว,ทั้งนี้ คุณแม่ของเอกตะวันจะเดินทางไปร่วมเชียร์ลูกชายขึ้นชกไฟต์สำคัญในชีวิตด้วย ซึ่งคุณพ่อและคุณแม่ต่างภูมิใจที่ลูกชายเลือกเป็นนักมวย และต่อยมวยไทยมาตั้งแต่เด็กๆในนาม ตะวันรุ่ง เอื้อสัมพันธ์ มีสไตล์ทรหดดุดันพลังกำปั้นหนักหน่วง ก่อนจะเบนเข็มมาชกมวยสากลอาชีพไต่เต้าสั่งสมประสบการณ์พัฒนาตัวเองขึ้นเรื่อยๆจนอยู่แนวหน้าของโลก ดังนั้น แม่ของเอกตะวันจึงอยากตามไปเชียร์ลูกชายให้คว้าชัยนำเข็มขัดแชมป์โลกกลับเมืองไทยสร้างชื่อเสียงให้ประเทศชาติให้ได้.
ดร.จิมมี่  พร้อม เจ้าโต้ เอกตะวัน BTU เรือไวกิ้ง วางโปรแกรมเดินทางล่วงหน้า 5 วัน  เพื่อชิงแชมป์โลกที่ว่างรุ่นฟลายเวท IBF กับ ดอนนี เนียเตส ที่เมืองเซบู ประเทศฟิลิปปินส์ ในวันชกเสาร์ 29 เม.ย. ไทยรัฐทีวีช่อง 32 ถ่ายทอดสด
สหพันธ์มวยนานาชาติ,รุ่นฟลายเวท IBF,เอกรัฐ ไชยโชติช่วง,เอกตะวัน BTU เรือไวกิ้ง,ดอนนี เนียเตส